**ПРОТОКОЛ № 33**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 19.10.2021 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров и Наталия Василева.

Отсъства: Ирина Апостолова

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 28 – т. 31

РАЗНИ

1. Обсъждане изготвянето на единни формуляри за атестиране с членовете на Постоянната атестационна комисия към Апелативна прокуратура - Велико Търново.

*КАК проведе обсъждане с членовете на Постоянната атестационна комисия към Апелативна прокуратура – Велико Търново относно изготвянето на единни формуляри за атестиране.*

2. Предложение от административния ръководител на Апелативна прокуратура - Велико Търново за оптимизиране щатната численост на органа. *(Вх. № ВСС-10389/05.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура прокуратура – Велико Търново с 1 (една) свободна длъжност „прокурор“, считано от датата на вземане решението.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Апелативна прокуратура-Велико Търново, считано от датата на вземане решението.

*Мотиви: Във Висшия съдебен съвет е постъпило предложение от административния ръководител – апелативен прокурор на Апелативна прокуратура-Велико Търново за оптимизиране щатната численост на органа. Предложението касае увеличаване щатната численост на прокуратурата с 1 (една) длъжност „прокурор“, с оглед преодоляване на високата й натовареност, както и необходимостта от кадровото й укрепване. С решение на Комисията по атестирането и конкурсите към Прокурорската колегия на ВСС (Комисията) по протокол № 29/14.09.2021г., т. 6, предложението е изпратено на главния прокурор. Изразеното от него становище (вх. № ВСС-10389/11.10.2021 г.) е положително, като предложението е оптимизирането да бъде извършено в рамките на апелативния район на Велико Търново.*

*Видно от актуалната щатна численост, Апелативна прокуратура-Велико Търново разполага с 9 (девет) щатни длъжности, разпределени, както следва:*

* *1 (една) заета длъжност „административен ръководител“;*
* *2 (две) заети длъжности „заместник на административния ръководител“;*
* *6 (шест) длъжности „прокурор“, от които всички са заети.*

*Впечатление правят данните, съгласно които е налице константно висока натовареност на органа, отчетена за три години, надвишаваща дори средната за страната. Данните се потвърждават и в постъпилото предложение на главния прокурор, с оглед на което Комисията счита, че предложението за оптимизиране щатната численост на Апелативна прокуратура – Велико Търново за основателно.*

*За да прецени наличните възможности, Комисията извърши подробен анализ на кадровото състояние на органите на съдебната власт в апелативния район на Велико Търново, както и данните за обем дейност и натовареност на прокурорите, спрямо средната за страната.*

*В хода на анализа се открои Районна прокуратура – Велико Търново, с налични свободни щатни длъжности „прокурор“ и данни за натовареност, значително под стойностите за средната за страната.*

*Съгласно актуалното щатно разписание, Районна прокуратура-Велико Търново разполага с 34 (тридесет и четири) щатни длъжности, разпределени, както следва:*

* *1 (една) заета длъжност „административен ръководител-районен прокурор;*
* *3 (три) заети длъжности „заместник на административния ръководител-заместник-районен прокурор“;*
* *27 (двадесет и седем) длъжности „прокурор“, от които 2 (две) свободни;*
* *3 (три) заети длъжности „младши прокурор“.*

*При налична 2 (две) свободни длъжности „прокурор“ в Районна прокуратура-Велико Търново, впечатление правят статистическите данни за натовареността по щат на 1 (един) прокурор за първото полугодие на 2021 г., които се отличават със стойности, значително по-ниски от средните за страната, а именно-392,3, при средна за страната-580,1. От прогнозната натовареност на органа след евентуалното оптимизиране на прокурорския щат, Комисията установи, че това няма да доведе до затруднения в дейността на органа, тъй като дори при съкращаване на 1 (една) щатна длъжности „прокурор", стойностите ще останат под средната за страната, именно: 404,2, при средна за страната-580,1.*

*Въз основа на гореизложеното и с цел кадровото обезпечаване на Апелативна прокуратура-Велико Търново, Комисията счита за целесъобразно съкращаването на 1 (една) свободна длъжност „прокурор" в Районна прокуратура – Велико Търново и разкриването й в Апелативна прокуратура-Велико Търново.*

2.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура – Велико Търново, за съгласуване.

2.4. ВНАСЯ предложението в заседанието на Прокурорската колегия на Висшия съдебен съвет, насрочено на 20.10.2021 г., за разглеждане и произнасяне.

3. Предложение от административния ръководител на Окръжна прокуратура - Пазарджик за оптимизиране щатната численост на органа. *(Вх. № ВСС-11618/29.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Хасково с 1 (една) свободна длъжност „прокурор“, считано от датата на вземане решението.

3.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Окръжна прокуратура-Пазарджик, считано от датата на вземане решението.

*Мотиви: Прокурорската колегия на Висшия съдебен съвет е сезирана от административния ръководител – окръжен прокурор на Окръжна прокуратура-Пазарджик с предложение за оптимизиране щатната численост на органа. Предложението касае увеличаване щатната численост на прокуратурата с 1 (една) щатна длъжност „прокурор“, с оглед данните за обема на прокурорската дейност, средната натовареност на прокурорите, както и териториалния обхват и специфика на региона, който обслужва прокуратурата. С решение по протокол № 29/14.09.2021г., т. 7, Комисията по предложенията и атестирането към Прокурорската колегия на Висшия съдебен съвет (Комисията) изпрати предложението на главния прокурор, за изразяване на становище.*

*Във връзка с горното, е постъпило положително становище от главния прокурор (вх. № ВСС-11618/11.10.2021 г.), като предложението е оптимизирането да се извърши в рамките на апелативния район на Пловдив чрез съкращаване на 1 (една) свободна длъжност „прокурор“ в Районна прокуратура-Хасково и разкриването ѝ в Окръжна прокуратура-Пазарджик.*

*С оглед постъпилото предложение за оптимизиране, Комисията извърши подробен анализ на кадровото състояние на Окръжна прокуратура-Пазарджик, както и данните за обем дейност и натовареност на прокурорите спрямо средната за страната, за да прецени наличието на основание за укрепване на органа.*

*Съгласно актуалното щатно разписание на Окръжна прокуратура – Пазарджик, в органа са налице 22 (двадесет и две) щатни длъжности за магистрати, разпределени както следва:*

* *1 (една) заета длъжност „административен ръководител-окръжен прокурор;*
* *2 (две) длъжности „заместник на административния ръководител-заместник-окръжен прокурор“, от които едната е свободна;*
* *8 (осем) заети длъжности „прокурор“;*
* *11 (единадесет) заети длъжности „следовател“, от които едната е завеждащ Окръжния следствен отдел на прокуратурата.*

*Отчетени са данните за действителната натовареност на органа, както и средно дневната натовареност на прокурор за три годишен период, видно от които е налице устойчива тенденция за увеличаване на стойностите. Изводът се потвърждават и в постъпилото предложение на главния прокурор, с оглед на което Комисията счита, че е налице основание за обезпечаване на Окръжна прокуратура – Пазарджик чрез разкриване на 1 (една) щатна длъжност „прокурор“.*

*За целта Комисията разгледа кадровото състояние на органите на съдебна власт в апелативен район Пловдив, към който принадлежи Окръжна прокуратура – Пазарджик.*

*От направената проверка е констатирано, че единствения орган с налични свободни длъжности „прокурор“ на окръжно ниво, е Окръжна прокуратура – Пловдив, а именно 3 (три) свободни длъжности. Посочените длъжности попадат в обхвата на приложението на разпоредбата на чл. 193, ал. 6 от ЗСВ по обявения, с решение на Прокурорската колегия на ВСС по протокол № 27/11.09.2019 г., конкурс за повишаване длъжност. С оглед отчетените стойности за натовареност на прокуратурата, които значително надвишават тези за средната за страната, Комисията счита, че оптимизирането не следва да се извърши от Окръжна прокуратура – Пловдив, каквото е и становището на главния прокурор.*

*С оглед изложеното, Комисията се насочи към районното ниво, където се открои Районна прокуратура – Хасково. Проверката установи налични 2 (две) свободни длъжности „прокурор“ в органа, 1 (една) от които е обявена на конкурс за първоначално назначаване, с решение на Прокурорската колегия на ВСС по протокол № 11/31.03.2021 г. и данни за натовареност по щат за първото полугодие на 2021г.- 305,9, които са значително по-ниски от средната за страната - 580,1.*

*От прогнозната натовареност на Районна прокуратура – Хасково след евентуалното оптимизиране на прокурорския щат, Комисията констатира, че това няма да доведе до затруднения в дейността на прокуратурата, тъй като дори при съкращаване на 1 (една) щатна длъжности „прокурор", стойностите ще останат под средната за страната, именно: 483,1, при средна за страната-580, 1. Още повече, в органа предстои и кадрово укрепване след заемане на длъжността по обявения конкурс за първоначално назначаване.*

*Въз основа на гореизложеното, Комисията потвърждава предложението на главния прокурор, като предлага съкращаване на 1 (една) свободна длъжност „прокурор“ от ниско натоварената Районна прокуратура-Хасково и разкриването й Окръжна прокуратура-Пазарджик.*

3.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура – Хасково, за съгласуване.

3.4. ВНАСЯ предложението в заседанието на Прокурорската колегия на Висшия съдебен съвет, насрочено на 20.10.2021 г., за разглеждане и произнасяне.

4. Предложение за поощряване на Емил Златев Христов – прокурор в Апелативна прокуратура - Бургас. *(вх.№ ВСС-13305/30.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Емил Златев Христов – прокурор в Апелативна прокуратура – Бургас, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

4.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

4.4. ВНАСЯ предложенията в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

5. Предложение за освобождаване на Емил Златев Христов от заеманата длъжност „прокурор“ в Апелативна прокуратура - Бургас, на основание чл. 165, ал. 1, т. 1 от ЗСВ. *(вх.№ ВСС-13305/23.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Емил Златев Христов от заеманата длъжност „прокурор“ в Апелативна прокуратура - Бургас, с ранг „прокурор във ВКП и ВАП“, считано от 01.11.2021 г.

5.2. ВНАСЯ предложението в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

6. Предложение за поощряване на Лидия Иванова Манолова - прокурор в Специализираната прокуратура. *(вх.№ ВСС-13885/06.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Лидия Иванова Манолова - прокурор в Специализираната прокуратура, с ранг „прокурор във ВКП и ВАП“, с отличие „личен почетен знак първа степен - златен“, и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на дирекция „Международна дейност и протокол“ организацията по изпращане на отличието.

6.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

6.4. ВНАСЯ предложенията в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

7. Заявление от Лидия Иванова Манолова за освобождаване от заеманата длъжност „прокурор“ Специализираната прокуратура, на основание чл. 165, ал. 1, т. 1 от ЗСВ. *(вх.№ ВСС-13885/06.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Лидия Иванова Манолова от заеманата длъжност „прокурор“ в Специализираната прокуратура, с ранг „прокурор във ВКП и ВАП“, считано от 26.10.2021 г.

7.2. ВНАСЯ предложението в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

8. Предложение за поощряване на Лилия Минкова Симеонова - заместник на административния ръководител - заместник-градски прокурор на Софийска градска прокуратура. *(вх.№ ВСС-13181/08.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Лилия Минкова Симеонова - заместник на административния ръководител - заместник-градски прокурор на Софийска градска прокуратура, с ранг „прокурор във ВКП и ВАП“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по изпращане на отличието.

8.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

8.4. Внася предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

9. Заявление от Лилия Минкова Симеонова за освобождаване от заеманата длъжност „заместник на административния ръководител - заместник-градски прокурор“ на Софийска градска прокуратура, както и от длъжността „прокурор“, на основание чл. 165, ал. 1, т. 2 от ЗСВ. *(вх.№ ВСС-13181/17.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Лилия Минкова Симеонова от заеманата длъжност „заместник на административния ръководител - заместник-градски прокурор“ на Софийска градска прокуратура, както и от длъжността „прокурор“, с ранг „прокурор във ВКП и ВАП“, считано от 01.11.2021 г.

9.2. ВНАСЯ предложението в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

10. Молба от Пламен Дончев Петков - административен ръководител на Районна прокуратура - Сливница, във връзка с преназначаването му, на основание чл. 169, ал. 5 от ЗСВ, на длъжност „прокурор“ в Софийска районна прокуратура. *(Вх. № ВСС-8233/11.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА за сведение молбата на Пламен Дончев Петков - административен ръководител - районен прокурор на Районна прокуратура - Сливница, с която заявява, че не поддържа предходната си молба с вх. № ВСС-8233/17.05.2021г. за преназначаването му, на основание чл. 169, ал. 5 от ЗСВ, на длъжност „прокурор“ в Софийска районна прокуратура.

11. Молба от Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали, за преназначаване, на основание чл. 169, ал. 5 от ЗСВ, на длъжност „прокурор“ в Районна прокуратура - Кърджали.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1.ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Гергана Петрова Колева - изпълняващ функциите „административен ръководител – районен прокурор“ на Районна прокуратура – Кърджали, на заеманата преди назначаването ѝ за административен ръководител на органа длъжност - „прокурор“ в Районна прокуратура – Кърджали, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Стоян Ичов Моневски – прокурор в Софийска районна прокуратура, в длъжност „административен ръководител – районен прокурор“ на Районна прокуратура – Кърджали.

11.2. ВНАСЯ предложението в заседанието на Прокурорската колегия на ВСС, насрочено за 20.10.2021 г., за разглеждане и произнасяне.

ЕДИННИ ФОРМУЛЯРИ

12. Придобиване статут на несменяемост на Благой Йорданов Лазаров - прокурор в Районна прокуратура - Благоевград. *(вх. № ВСС-4791/25.02.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по специфичните критерии за атестиране на Благой Йорданов Лазаров - прокурор в Районна прокуратура - Благоевград.

*Мотиви: Комисията по атестирането и конкурсите счита, че в част V, т. 4 „Брой необжалвани прокурорски актове …“, предложената от ПАК оценка „5“ следва да бъде намалена с 1 (една) единица. Видно от данните в част III на ЕФА, за периода на атестиране по внесени от магистрата актове в съда са постановени 146 крайни съдебни актове - 142 осъдителни присъди/решения и 4 оправдателни (2,7 %), които не са взети предвид при определяне на оценката. Отделно от това, от подадени 13 бр. протеста - 11 бр. не са уважени (84,6 %), което следва да бъде прието като липса на достатъчна обосновка, свързана с отсъствието на доказателствен и правен анализ в протестите, даващо основание за поставяне на оценка „4“ по коментирания количествен по същността си критерий.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра“ - 4.61 на Благой Йорданов Лазаров - прокурор в Районна прокуратура - Благоевград.*

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Благой Йорданов Лазаров - прокурор в Районна прокуратура – Благоевград.

12.3. Предоставя, на основание чл. 205, ал. 1 от ЗСВ, на Благой Йорданов Лазаров - прокурор в Районна прокуратура - Благоевград, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

13. Периодично атестиране на Виолета Петрова Танаицова - прокурор в Софийска районна прокуратура. *(вх. № ВСС-9684/23.09.2020 г.)*

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите и специфични критерии за атестиране на Виолета Петрова Танаицова - прокурор в Софийска районна прокуратура.

 *Мотиви: Комисията по атестирането и конкурсите счита, че:*

 *В* ***част IV, т. 3 „Умение за оптимална организация на работата"*** *предложената от ПАК оценка „5" следва да се намали с 1 /една/ единица, с оглед показателя за оценяване „спазване на сроковете". Видно от данните в част III, таблица 3 на ЕФА, налице e произнасяне извън законоустановените срокове по 8 бр. преписки и 3 бр. досъдебни производства, като просрочията над 1 месец са основно с по 2 седмици, като тук следва да се отбележат и 4 бр. досъдебни производства, по които не е поискано продължаване на срока за разследване. Като причина за тези дела е посочено, че са докладвани от разследващия орган след изтичане на срока. Този довод не може да се приеме от Комисията, тъй като ръководството и контролът на разследването се осъществяват от наблюдаващия прокурор.*

 *През атестирания период индивидуалната натовареност на прокурор В.Танаицова е била около средните стойности на натовареност на прокурор от Софийска районна прокуратура и среднодневната натовареност на прокурор за страната, т.е не толкова голяма, че прокурорът да не може да се съобрази с данните касателно наличието на 4 бр. дела, по които следва да се предприемат действия за продължаване на срок. КАК е съобразила, че през 2018 г. индивидуалната натовареност на прокурор Танаицова е била значително по-висока от ОСВ и страната, както и че няма просрочия през този период. Независимо от тази констатация, по-горе цитираните данни и обстоятелства не дават основание за поставяне на максимална оценката в част IV, т.3 от ЕФА.*

*В* ***Част V, т. 4*** *„Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол", предложената от ПАК оценка „5" следва да бъде намалена с 1 (една) единица. Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 3 бр. акта, върнати от съда на прокурора (2 ОА и 1 предложение по чл.78а НК), които представляват 8,8% от общо внесените в съда 34 бр.*

 *Налице са също и 6 оправдателни присъди, които представляват 15% от общия брой постановени присъди (39 бр.), които не са взети предвид от ПАК при АП-София при определяне на оценката в тази част. Подадени са 9 протеста, от които уважени са 4 бр., неуважени са 5 бр. или 56% от общия брой на подадените протести. Тези данни показват не достатъчна обосновка, направена от магистрата от фактическа и правна страна по подадени от него актове, които са предоставени на вниманието на съда.*

 *Изложеното по-горе определя съответната оценка, която в настоящия случай следва да бъде „4".*

 *Оценките по останалите общи и специфични критерии, определени от ПАК при Апелативна прокуратура - София, следва да бъдат потвърдени.*

 С оглед на всичко изложено, КАК определя комплексна оценка „Много добра" - 4,69 на Виолета Петрова Танаицова - прокурор в Софийска районна прокуратура.

13.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Виолета Петрова Танаицова - прокурор в Софийска районна прокуратура.

13.3. Предоставя, на основание чл. 205, ал. 1 от ЗСВ, на Виолета Петрова Танаицова - прокурор в Софийска районна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

14. Периодично атестиране на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово. *(вх.№ ВСС-9508/16.06.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово.

14.2. Предоставя, на основание чл. 205, ал. 1 от ЗСВ, на Жени Христова Шикова - заместник на административния ръководител - заместник-окръжен прокурор на Окръжна прокуратура - Габрово, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

15. Извънредно атестиране на Петя Колева Петкова - следовател в Окръжен следствен отдел в Окръжна прокуратура - Варна.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Петя Колева Петкова - следовател в Окръжен следствен отдел в Окръжна прокуратура - Варна.

15.2. Предоставя, на основание чл. 205, ал. 1 от ЗСВ, на Петя Колева Петкова - следовател в Окръжен следствен отдел в Окръжна прокуратура - Варна, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

16. Предложение от административния ръководител на Районна прокуратура - Ямбол за предварително атестиране на Мирослав Димчев Спасов - прокурор в Районна прокуратура - Ямбол. *(вх.№ ВСС-13202/17.09.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Мирослав Димчев Спасов - прокурор в Районна прокуратура – Ямбол, за периода 17.10.2018 г. до 17.10.2021 г.

16.2. ВЪЗЛАГА на постоянната атестационна комисия при Апелативна прокуратура – Бургас, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

17. Предложение от административния ръководител на Районна прокуратура - Бургас за предварително атестиране на Николай Григоров Бочев - прокурор в Районна прокуратура - Бургас. *(вх.№ ВСС-11404/22.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Николай Григоров Бочев - прокурор в Районна прокуратура – Бургас, за периода 15.10.2018 г. до 15.10.2021 г.

17.2. ВЪЗЛАГА на постоянната атестационна комисия при Апелативна прокуратура – Бургас, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

18. Предложение от административния ръководител на Районна прокуратура - Кюстендил за извънредно атестиране на Сеслав Димитров Помпулуски - прокурор в Районна прокуратура - Кюстендил. *(вх.№ ВСС-13930/07.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ОТКРИВА, основание чл. 196, ал. 1, т. 4 във вр. чл. 197, ал. 5, т. 3 от ЗСВ, процедура за извънредно атестиране на Сеслав Димитров Помпулуски - прокурор в Районна прокуратура - Кюстендил, за периода 19.10.2016 г. до 19.10.2021 г.

18.2. ВЪЗЛАГА на постоянната атестационна комисия при Апелативна прокуратура – София, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

РАЗПРЕДЕЛЯНЕ НА ПРЕПИСКИ

19. Разпределяне на преписки по открити процедури за атестиране по докладчици.

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | АП-ПЛОВДИВ  | Ваня Тонева Христева | зам.-апелативен прокурор ии.ф. окр.прокурор на ОП-Пловдив | Д. Стефанов |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

20. Периодично атестиране на Силвиян Иванов Стоянов - прокурор в Окръжна прокуратура - Варна. *(вх.№ ВСС-1407/02.02.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Силвиян Иванов Стоянов - прокурор в Окръжна прокуратура - Варна.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Силвиян Иванов Стоянов - прокурор в Окръжна прокуратура - Варна.

20.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

21. Периодично атестиране на Йордан Петров Петров - прокурор в Софийска районна прокуратура. *(вх. № ВСС-9681/23.09.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Йордан Петров Петров - прокурор в Софийска районна прокуратура.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Йордан Петров Петров - прокурор в Софийска районна прокуратура.

21.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

22. Периодично атестиране на Лилия Владимирова Димитрова - прокурор в Софийска районна прокуратура. *(вх.№ ВСС-10441/09.10.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Лилия Владимирова Димитрова - прокурор в Софийска районна прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Лилия Владимирова Димитрова - прокурор в Софийска районна прокуратура.

22.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

23. Периодично атестиране на Юлиета Асенова Ушинска - прокурор в Софийска районна прокуратура. *(вх. № ВСС-10080/05.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Юлиета Асенова Ушинска - прокурор в Софийска районна прокуратура.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Юлиета Асенова Ушинска - прокурор в Софийска районна прокуратура.

23.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

24. Периодично атестиране на Петя Василева Василева - прокурор в Софийска районна прокуратура. *(вх. № ВСС-10082/05.10.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Петя Василева Василева - прокурор в Софийска районна прокуратура.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Петя Василева Василева - прокурор в Софийска районна прокуратура.

24.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

25. Извънредно атестиране на Красимира Стефанова Колева - следовател в Окръжен следствен отдел в Окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Красимира Стефанова Колева - следовател в Окръжен следствен отдел в Окръжна прокуратура - София.

25.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Красимира Стефанова Колева - следовател в Окръжен следствен отдел в Окръжна прокуратура - София.

25.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

26. Извънредно атестиране на Гергана Димитрова Георгиева - Колева - следовател в Окръжен следствен отдел в Окръжна прокуратура - Бургас.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Гергана Димитрова Георгиева - Колева - следовател в Окръжен следствен отдел в Окръжна прокуратура - Бургас.

26.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Гергана Димитрова Георгиева - Колева - следовател в Окръжен следствен отдел в Окръжна прокуратура - Бургас.

26.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

27. Извънредно атестиране на Светлин Петков Илиев *-* следовател в Окръжен следствен отдел в Окръжна прокуратура – Бургас.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Светлин Петков Илиев *-* следовател в Окръжен следствен отдел в Окръжна прокуратура – Бургас.

27.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Светлин Петков Илиев *-* следовател в Окръжен следствен отдел в Окръжна прокуратура – Бургас.

27.3. ВНАСЯ предложението в заседание на Прокурорската колегия на ВСС, насрочено за 20.10.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИНЕН ФОРМУЛЯР

28. Придобиване статут на несменяемост на Тодор Асенов Иванов - прокурор в Районна прокуратура - Стара Загора. *(вх.№ ВСС-11413/23.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – Пловдив оценки по общите критерии за атестиране на Тодор Асенов Иванов – прокурор в Районна прокуратура – Стара Загора.

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 2 „Умение за анализ на правнорелевантните факти " поставената оценка „5" следва да се намали с 1 (една) единица.*

*При определяне на оценката по този критерий, ПАК е отчела, че постановените актове по преписки и досъдебни производства са мотивирани задълбочено, разбираемо и обосновано и прокурорът е достигнал до правилни изводи и заключения. Притежава много добри умения за анализиране и систематизиране на правнорелевантните факти.*

*Същевременно не са отчетени и коментирани констатираните от горестоящата прокуратура или съда основания за отмяна на част от изготвените постановления, които са относими към показателите за оценяване на настоящия критерий: „разбираемо и обосновано мотивиране на актовете“ и „правилна и законосъобразна оценка на относимите факти и обстоятелства в хода на производството“. Така например:*

*- по пр.пр.№ 3013/2021 г., пр.пр.№ 5055/2020 г. и пр.пр.№ 6857/2020 г. прокурорските актове са отменени, поради факта, че прокурорът се е произнесъл при необсъждане в пълнота на всички събрани по делото доказателства поотделно и в съвкупност, както и поради липса на мотиви, от които да става ясно как е формирал вътрешното си убеждение, за да постанови акта.*

*Следва да се съобразят и основанията за връщане на актовете от съда, които сочат на недостатъчна прецизност при изготвянето им и пропуски при правилната и законосъобразна оценка на относимите факти и обстоятелства в хода на производството, а именно:*

*По пр.пр.№ 308/2018 г., пр.пр.№ 86/2017 г., пр.пр.№ 966/2017 г., пр.пр.№ 879/2018 г. и пр.пр.№ 1077/2017 г. обвинителните актове са върнати от съда, поради: допуснати процесуални нарушения, довели до ограничаване правото на защита на пострадалото лице, на което не са били предявени материалите от разследването по надлежния законово установен ред; не са посочени задължителни атрибути – време, място, собственик на предмета на престъплението; не уточняване на конкретния предмет на престъплението.*

*Особено впечатление правят внесените актове по чл.78А от НК – предложения за освобождаване от наказателна отговорност, които са върнати от съда, поради липсата на процесуалните предпоставки за разглеждане на делата по този ред (пр.пр.№ 238/2016 г., пр.пр.№ 1181/2018 г., пр.пр.№ 260/2019 г., пр.пр.№ 4684/2020 г.), както и върнатото споразумение по пр.пр.№ 1427/2017 г., поради неправилно определено наказание – неприложение на разпоредбата, касаеща съвкупност от престъпления.*

*Изброените по-горе произнасяния на прокурор Иванов, свързани с непълно изясняване на фактическата обстановка, неправилна оценка на относимите факти и обстоятелства, неясноти относно съществени елементи от състава на престъплението, неправилно приложение на самостоятелен правен институт от общата част на НК сочат, както на недостатъчна прецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“.*

*Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*От друга страна тези пропуски и нарушения следва да се разгледат в контекста на притежавания дългогодишен юридически стаж, предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката по коментирания качествен по същността си критерий.*

*Изложеното по-горе определя и съответната оценка, която по настоящия критерий следва да бъде „4“.*

*Оценките по останалите общи и специфични критерии, определени от ПАК при АП - Пловдив, следва да бъдат потвърдени.*

*С оглед на това определя комплексна оценка „Много добра" (4,81) на Тодор Асенов Иванов – прокурор в Районна прокуратура-Стара Загора.*

28.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Тодор Асенов Иванов - прокурор в Районна прокуратура - Стара Загора.

28.3. Предоставя, на основание чл. 205, ал. 1 от ЗСВ, на Тодор Асенов Иванов - прокурор в Районна прокуратура - Стара Загора, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

29. Придобиване статут на несменяемост на Николай Росенов Каменов - прокурор в Районна прокуратура - Пловдив. *(вх.№ ВСС-9990/24.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Николай Росенов Каменов - прокурор в Районна прокуратура - Пловдив.

29.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Николай Росенов Каменов - прокурор в Районна прокуратура - Пловдив.

29.3. ПРЕДЛАГА НА ПРОКУРОРСКАТА КОЛЕГИЯ НА ВСС, Николай Росенов Каменов - прокурор в Районна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

29.4. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

30. Периодично атестиране на Станка Стоянова Димитрова - прокурор в Окръжна прокуратура - Пазарджик. *(вх.№ ВСС-8190/14.05.21г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Станка Стоянова Димитрова - прокурор в Окръжна прокуратура - Пазарджик.

30.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Станка Стоянова Димитрова - прокурор в Окръжна прокуратура - Пазарджик.

30.3. ВНАСЯ предложенията в заседание на Прокурорската колегия на ВСС, насрочено за 20.10.2021 г., за разглеждане и произнасяне.

31. Периодично атестиране на Даниела Йорданова Банкова - прокурор в Районна прокуратура - Перник. *(вх.№ ВСС-12907/10.12.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Даниела Йорданова Банкова - прокурор в Районна прокуратура - Перник.

31.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Даниела Йорданова Банкова - прокурор в Районна прокуратура - Перник.

31.3. ВНАСЯ предложението в заседание на Прокурорската колегия на ВСС, насрочено за 20.10.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ